Á innfestum eyðublöðum og um handritið sjálft eru íaukar með hendi Boga Benediktssonar á Staðarfelli nokkurir , en mest með hendi Jóns dómsstjóra Péturssonar og dr. Hannesar Þorsteinssonar , en talsvert einnig með hendi Jósafats Jónassonar ( Steins Dofra ) , Jóhanns ættfræðings Kristjánssonar og jafnvel fleiri . Framan við hvert bindi er titilblað og efnisinntak með hendi Páls Pálssonar stúdents . Aftan við 3. bindi er : 1 ) Skrá um júbílkennara í Hólabiskupsdæmi . 2 ) Hirðstjórar . 3 ) Prestatal í Hólabiskupsdæmi , stutt við skrá Hallgríms Jónssonar djákna . 4 ) Prófastaröð í Hólabiskupsdæmi frá siðskiptum . 5 ) Skrá prestakalla í Hólabiskupsdæmi með tekjum þeirra . 6 ) Biskupar um land allt . 7 ) Lögmannatal á Íslandi . Og allt er þetta með hendi Ólafs Snóksdalíns sjálfs . Aftast er með hendi Jóns Péturssonar : 1 ) Uppskrift ættartalna í Dals - og Hólssóknum undir Eyjafjöllum ( eftir síra Jón Jónsson i Holti , gerðra 1808 ) . 2 ) Ætt Jóhannesar Zoëga . 3 ) Framan við er skotið inn bréfi frá Indriða Þorkelssyni að Fjalli 1929 , með ættarathugunum . Ættartölur úr Mývatnssveit og Ljósavatnshreppi ( eftir Ásmund Gíslason að Þverá ) . 4 ) Ættir undir Eyjafjöllum . 5 ) Uppskrift dr. H. Þ. á Stóruvallaætt í Bárðadal ( eftir Kristján verslunarmann Jónasarson ) og brot úr ættum nokkurra Mývetninga eftir Jóhann Kristjánsson .